**Príloha č. 3a**

Zmluva o poskytnutí dotácie č. ........

v rámci Schémy na podporu spolupráce podnikateľských subjektov a vedecko - výskumných pracovísk formou Inovačných voucherov, uzatvorená podľa ustanovenia

**§ 51 zákona č. 40/1964 Zb. Občianskeho zákonníka v znení neskorších predpisov**

Zmluvné strany

1. **Poskytovateľ pomoci:** Ministerstvo hospodárstva SR

**Sídlo/miesto podnikania:** Mierová 19, 827 15 Bratislava 212

**IČO:** 686 832

**Právna forma:** Ústredný orgán štátnej správy (rozpočtová organizácia)

**Štatutárny orgán:** Mgr. Martin Holák, PhD., vedúci služobného úradu

**Bankové spojenie:** Štátna pokladnica

**Číslo účtu:** 7000061569/8180

(ďalej len „poskytovateľ“)

1. Prijímateľ pomoci:

Sídlo/miesto podnikania:

IČO:

Právna forma:

Štatutárny orgán:

Bankové spojenie: Číslo účtu: Registrácia:

(ďalej len „prijímateľ“ spoločne aj „zmluvné strany“)

Poskytovateľ a prijímateľ uzatvárajú medzi sebou v zmysle ustanovenia § 51 zákona č. 40/1964 Zb. Občianskeho zákonníka v znení neskorších predpisov, § 8 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, v súlade s  § 11 ods. 4 zákona č. 71/2013 o poskytovaní dotácií v pôsobnosti Ministerstva hospodárstva Slovenskej republiky (ďalej len „zákon č. 71/2013 Z. z.“) a so *Schémou na podporu spolupráce podnikateľských subjektov a vedecko – výskumných pracovísk formou Inovačných voucherov (schéma pomoci de minimis)* (ďalej len „schéma“), túto Zmluvu o poskytnutí dotácie č. ....... (ďalej len „Zmluva“).

**Preambula**

Zmluvné strany uzatvárajú medzi sebou túto Zmluvu, ktorej cieľom je poskytnutie pomoci *de minimis* formou dotácie – prostredníctvom Inovačných voucherov (ďalej len „voucher“), a to na základe Žiadosti o poskytnutie dotácie prostredníctvom Inovačných voucherov (ďalej len „žiadosť“) schválenej Komisiou pre schvaľovanie žiadostí o poskytnutie pomoci (ďalej len „Komisia“) podľa záväzných podmienok schémy, v rámci ktorej sa poskytuje pomoc *de minimis* zverejnenej v Obchodnom vestníku dňa ............

Čl. I.

**Predmet zmluvy**

Predmetom Zmluvy je poskytnutie pomoci de minimis, podľa nariadenia Komisie (ES) č. 1998/2006 o uplatňovaní článkov 87 a 88 Zmluvy o založení ES na pomoc de minimis (Úradný vestník Európskej únie č. L 379/5 z 28. decembra 2006) formou vouchera v nominálnej hodnote 3 500,- EUR (slovom: tritisíc päťsto EUR), zo štátneho rozpočtu Slovenskej republiky. Voucher v uvedenej hodnote sa použije na financovanie projektu uvedeného v Prílohe č. 1 tejto Zmluvy.

Čl. II.

**Účel použitia vouchera**

Voucher je možné použiť výhradne na krytie oprávnených výdavkov riešiteľa projektu – oprávnenej organizácie, vynaložených na riešenie projektu prijímateľa podľa schémy a v súlade s popisom projektu uvedenom v Prílohe č. 1 tejto Zmluvy.

Čl. III.

**Poskytnutie vouchera**

1. Po schválení žiadosti Komisiou zašle Slovenská inovačná a energetická agentúra (ďalej len „vykonávateľ“) na adresu prijímateľa rozhodnutie Komisie spolu s podpísanou Zmluvou a s voucherom, a to do 10 dní od rozhodnutia Komisie.

2. Po poskytnutí vouchera prijímateľ realizuje, na základe zmluvy (uzatvorenej s riešiteľom projektu – oprávnenou organizáciou), inovačný projekt v spolupráci s riešiteľom projektu – oprávnenou organizáciou. Po ukončení spolupráce uhradí prijímateľ riešiteľovi projektu – oprávnenej organizácii prostredníctvom vouchera zmluvne dohodnutú časť nákladov riešenia projektu.

3. Najneskôr do 30 dní po ukončení platnosti zmluvy medzi prijímateľom a riešiteľom projektu - oprávnenou organizáciou, predloží riešiteľ projektu - oprávnená organizácia vykonávateľovi voucher na preplatenie spolu s kópiou faktúry vystavenej pre prijímateľa, na ktorej štatutárny orgán prijímateľa potvrdí vykonanie prác podľa zmluvy a záverečnú dokumentáciu potvrdzujúcu vykonané práce, potvrdenú prijímateľom.

4. Vykonávateľ posúdi oprávnenosť výdavkov, dosiahnuté výsledky a v prípade zhody so schémou a žiadosťou o poskytnutie pomoci odporučí poskytovateľovi vyplatiť riešiteľovi projektu – oprávnenej organizácii, do 10 pracovných dní od doručenia vouchera, maximálne nominálnu hodnotu vouchera bezodplatným prevodom. V prípade, že vykonávateľ neuzná oprávnené výdavky v plnej výške, vyplatí poskytovateľ riešiteľovi projektu – oprávnenej organizácií uznanú časť výdavkov do 10 pracovných dní od doručenia vouchera.

Čl. IV.

**Povinnosti prijímateľa**

Prijímateľ sa zaväzuje povinnosťou:

1. Umožniť verifikáciu predložených údajov, kontrolu realizácie podporovaného projektu a kontrolu dodržiavania podmienok zmluvy orgánom v súlade so zákonom č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov a zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, zamestnancom poskytovateľa, vykonávateľa, Správy finančnej kontroly, Najvyššieho kontrolného úradu SR a kontrolným orgánom Ministerstva financií SR, počas celého obdobia trvania zmluvného vzťahu, t. j. tri roky po realizácii pomoci.
2. Dodržiavať podmienky poskytnutia pomoci de minimis určené v schéme a v zákone č. 231/1999 Z. z. o štátnej pomoci v znení neskorších predpisov (ďalej len „zákon o štátnej pomoci").
3. Preložiť vykonávateľovi podklady k finančnému zúčtovaniu poskytnutej dotácie v zmysle zákona č. 523/2004 Z. z. a pokynu Ministerstva financií Slovenskej republiky na zúčtovanie finančných vzťahov so štátnym rozpočtom za príslušný rok.

Čl. V.

**Odstúpenie od zmluvy**

1. V prípade, že prijímateľ nepoužije poskytnutý voucher v súlade s predmetom a účelom tejto Zmluvy, poskytovateľ má právo odstúpiť od tejto Zmluvy. Odstúpenie je účinné dňom doručenia písomného oznámenia o odstúpení od Zmluvy prijímateľovi. Toto ustanovenie nemá vplyv na postup podľa § 31 zákona č. 523/2004 Z. z..
2. Ak nastane situácia podľa bodu 1. tohto článku, prijímateľ je povinný do 30 dní od doručenia písomného oznámenia o odstúpení od Zmluvy vrátiť poskytovateľovi voucher, ktorý mu bol poskytnutý na financovanie projektu uvedeného v Prílohe č. 1 tejto Zmluvy.
3. Poskytovateľ je tiež oprávnený od Zmluvy odstúpiť, ak prijímateľ vo svojej žiadosti uviedol nepravdivé údaje a prijímateľ je povinný voucher vrátiť, ak mu bol vydaný na základe nepravdivo poskytnutých údajov do 30 dní od doručenia písomného oznámenia o odstúpení od Zmluvy.
4. Poskytovateľ nezodpovedá za škody, ktoré by mohli vzniknúť odstúpením od Zmluvy.
5. Poskytovateľ má právo odstúpiť od Zmluvy, ak prijímateľ nesplnil povinnosti vyplývajúce z Čl. V. tejto Zmluvy.
6. Porušenie podmienok použitia dotácie sa bude klasifikovať ako porušenie finančnej disciplíny podľa § 31 zákona č. 523/2004 Z. z.
7. Odstúpenie od zmluvy sa doručuje druhej zmluvnej strane písomne, doporučeným listom na adresu zmluvnej strany uvedenej v tejto Zmluve.

8. V prípade neúspešného doručenia odstúpenia od zmluvy doporučenou listovou zásielkou druhej zmluvnej strane, sa tretí deň uloženia zásielky na pošte bude považovať za deň doručenia. Písomnosť sa bude považovať za riadne doručenú aj vtedy, ak ju adresát odmietne prevziať.

Čl. VI.

**Záverečné ustanovenia**

1. Túto Zmluvu je možné meniť alebo dopĺňať na základe vzájomnej dohody zmluvných strán, iba písomnými a očíslovanými dodatkami podpísanými oprávnenými zástupcami obidvoch zmluvných strán.
2. Práva a povinnosti zmluvných strán, ktoré nie sú upravené v tejto Zmluve, sa riadia ustanoveniami schémy a ustanoveniami ostatných všeobecne záväzných právnych predpisov platných na území SR.
3. Táto Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto Zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
4. Zmluvný vzťah trvá 3 roky a v prípade povinnosti vrátenia dotácie do úplného splatenia poskytnutej sumy.
5. Akceptačná lehota na podpísanie Zmluvy je 10 dní odo dňa jej doručenia prijímateľovi. V tomto termíne je prijímateľ povinný doručiť päť rovnopisov podpísanej zmluvy poskytovateľovi.
6. Zmluva je vyhotovená v piatich rovnopisoch, tri rovnopisy sú určené pre poskytovateľa pomoci, jeden rovnopis je určený pre vykonávateľa jeden rovnopis pre prijímateľa.
7. Neoddeliteľnou súčasťou Zmluvy je Príloha č. 1 – Popis projektu a Príloha č. 2 - overená kópia zriaďovacej listiny alebo registrácie prijímateľa.
8. Zmluvné strany prehlasujú, že táto Zmluva vyjadruje ich slobodnú vôľu, k jej uzavretiu nepristúpili za nápadne nevýhodných podmienok a jej obsah im je zrozumiteľný a jasný, čo potvrdzujú aj svojimi podpismi.

V............................... , dňa........... V............................., dňa..........

prijímateľ poskytovateľ

(podpis, odtlačok pečiatky) (podpis, odtlačok pečiatky)